La Platos miesto stadionas

Estadio Ciudad de La Plata, dar vadinamas Estadio Único – daugiafunkcis stadionas Argentinoje, La Platos mieste. Daugiausia naudojamas futbolo varžyboms. Atidarytas 2003 m. ir yra vienas moderniausių stadionų visoje Lotynų Amerikoje. Greta įrengtas regbio stadionas, atletikos aikštė.

Šiame stadione rungtyniauja La Platos klubai „Club de Gimnasia y Esgrima La Plata“ ir „Estudiantes de La Plata“ nors ji turi ir atskirus savo stadionus. 2011 m. stadione koncertavo grupė „U2“. Stadione vyko 2011 m. Copa América čempionato grupės ir atkrintamosios varžybos bei rungtynės dėl 3 vietos.

Argentinos futbolo stadionai